Euroopan parlamentin päätöslauselma toimintasuunnitelmasta vuosille 2006-2008 yhteisen kalastuspolitiikan yksinkertaistamiseksi ja parantamiseksi (2006/2053(INI))



Virallinen lehti nro 305 E , 14/12/2006 s. 0155 - 0158



P6_TA(2006)0342 Yhteisen kalastuspolitiikan yksinkertaistaminen ja parantaminen Euroopan parlamentin päätöslauselma toimintasuunnitelmasta vuosille 2006-2008 yhteisen kalastuspolitiikan yksinkertaistamiseksi ja parantamiseksi (2006/2053(INI)) Euroopan parlamentti, joka - ottaa huomioon komission tiedonannon neuvostolle ja Euroopan parlamentille toimintasuunnitelmasta vuosille 2006-2008 yhteisen kalastuspolitiikan yksinkertaistamiseksi ja parantamiseksi (KOM(2005)0647), - ottaa huomioon komission tiedonannon yhteistä kalastuspolitiikkaa koskevan lainsäädännön yksinkertaistamisesta ja parantamisesta (KOM(2004)0820) ja komission työasiakirjan, jossa analysoidaan mahdollisuuksia yksinkertaistaa ja parantaa yhteistä kalastuspolitiikkaa koskevaa sääntelyä ja sen täytäntöönpanoa (Analysis of the possibilities of simplification and improvement of the regulatory environment of the CFP and its implementation) (SEC(2004)1596), - ottaa huomioon komission tiedonannon Euroopan parlamentille, neuvostolle, Euroopan talous- ja sosiaalikomitealle sekä alueiden komitealle "Yhteisön Lissabon-ohjelman toteuttaminen: strategia sääntely- ympäristön yksinkertaistamiseksi" (KOM(2005)0535), - ottaa huomioon 15. huhtikuuta 2005 julkaistut neuvoston päätelmät komission tiedonannosta yhteistä kalastuspolitiikkaa koskevan lainsäädännön yksinkertaistamisesta ja parantamisesta (8077/2005), - ottaa huomioon Euroopan parlamentin, neuvoston ja komission välillä 16. joulukuuta 2003 tehdyn toimielinten välisen sopimuksen paremmasta lainsäädännöstä [1], - ottaa huomioon työjärjestyksen 45 artiklan, - ottaa huomioon kalatalousvaliokunnan mietinnön (A6-0228/2006), A. katsoo, että sääntely-ympäristön parantaminen ja yksinkertaistaminen, jotta siitä saataisiin tehokkaampaa ja avoimempaa, kuuluu Euroopan unionin ensisijaisiin toimiin kansalaisten hyväksi sekä kilpailukyvyn, kasvun ja kestävän kehityksen vahvistamiseksi ja siten Lissabonin tavoitteiden edistämiseksi, B. katsoo, että alan ammattilaiset ja kansalliset viranomaiset valittavat toimenpiteiden hajanaisuutta ja rinnakkaisuutta, asiakirjojen selkeyden puutetta ja vaikeuksia niiden saatavuudessa sekä hallinnollisista rasitteista aiheutuvia vaikeuksia, joita lisäävät lukuisat, usein monisanaisesti ilmaistut velvoitteet, C. katsoo, että yhteisen kalastuspolitiikan (YKP) sääntöjen yhdenmukaistaminen yhdistää laajalti kalastajia ja muita asianomaisia, D. katsoo, että kalatalousalaa on kuultava sellaisten määräaikojen puitteissa, jotka mahdollistavat sen tehokkaan osallistumisen päätöksentekoprosessiin alusta lähtien, E. katsoo, että YKP:n tehokkuus liittyy tiiviisti kaikkiin alan ammattilaisiin sovellettavan yhdenmukaistetun tarkastus- ja valvontajärjestelmän perustamiseen; 1. pitää erittäin myönteisenä alan toimintasuunnitelmaa YKP:n yksinkertaistamiseksi ja parantamiseksi; 2. kannattaa täysin komission määrittelemiä tavoitteita, erityisesti voimassaolevien tekstien parantamista ja yksinkertaistamista sekä parempaa saatavuutta, hallinnollisten rasitteiden ja kustannusten vähentämistä kalastusalan viranomaistoiminnassa ja kalastajille koituvien kustannusten ja velvoitteiden keventämistä; 3. pitää myönteisinä komission ehdottamia menetelmiä, erityisesti kolmivuotisen toimintasuunnitelman laatimista ajanjaksoksi 2006-2008; 4. kannattaa komission näkemystä, jonka mukaan on välttämätöntä keskittää yksinkertaistamispyrkimykset kalavarojen säilyttämisen ja kalastustoiminnan valvontaan; 5. katsoo, että on todella tehostettava kaikkien niiden ennalta kuulemista, joita suunnitellut toimenpiteet koskevat, ja että kuuleminen olisi toteutettava mahdollisimman aikaisessa vaiheessa, jotta asianomaiset voisivat osallistua tehokkaasti alustavaan työhön ennen lainsäädäntöesityksen antamista; 6. katsoo, että kaikkia lainsäädäntöesityksiä ennen on tehtävä analyysi niiden vaikutuksista; analyysien on perustuttava täsmällisiin, puolueettomiin ja tyhjentäviin tietoihin ja ne on julkaistava ajallaan; 7. katsoo, että on syytä määrätä kaikkien uusien säännösten hyväksymis- ja täytäntöönpanopäivän välisestä riittävästä ajasta, jotta ne, joita asia koskee, voivat mukautua niihin; 8. katsoo, että säädöstekstit on laadittava täsmällisemmin ja siten, että ne, joita asia koskee, ymmärtävät ne paremmin; 9. katsoo, että on välttämätöntä arvioida järjestelmällisesti toimenpiteiden tehokkuutta ja toteuttamista objektiivisten ja tarkasti määriteltyjen indikaattorien perusteella; 10. vaatii, että neuvoa-antavien elinten (erityisesti alueellisten neuvoa-antavien toimikuntien ja neuvoaantavan kalatalous- ja vesiviljelykomitean) on oltava olennaisessa roolissa nykyisten ja uusien toimenpiteiden yksinkertaistamisprosessissa ja niiden tehokkuuden ja täytäntöönpanon arviointiprosessissa; uskoo, että näiden elinten aiempaa tiiviimpi kuuleminen saisi epäilemättä kalatalousalan toimijat omaksumaan paremmin kalastuslainsäädännön; 11. katsoo, että on syytä tarkistaa teknisiin toimenpiteisiin, pyyntiponnistuksen hallintotoimenpiteisiin, valvontatoimenpiteisiin ja pyynnin rajoittamiseen liittyvien säännösten oikeudellinen rakenne, erityisesti tekstien selventämiseksi, niiden luettavuuden ja yhdenmukaisuuden parantamiseksi, vanhentuneiden säännösten poistamiseksi, kutakin YKP:n osa-aluetta koskevien säännösten tiivistämiseksi ja lujittamiseksi; 12. kannattaa yksinkertaistamisen suuria linjoja, jotka on lueteltu toimintasuunnitelmassa suurinta sallittua saalista (TAC)/kiintiöitä ja pyyntiponnistusta koskevissa säännöstöissä, erityisesti nykyisten eri osien käsittelemistä erikseen, päätösten kohdentamista yhtenäisiin ryhmiin ja monivuotisten lähestymistapojen kehittämistä; 13. pitää myönteisenä komission pyrkimystä vahvistaa nykyistä lainsäädäntöä kalastuksen teknisten toimenpiteiden asteittaiseksi yhdistämiseksi selkeyttämällä voimassaolevia säännöksiä ja huolehtimalla koko lainsäädännön paremmasta yhdenmukaisuudesta; 14. vastustaa komission ilmoittamaa mahdollisuutta esittää neuvostolle teknisiä toimenpiteitä koskeva suppea asetus, jota seuraisivat yksityiskohtaisemmat komission asetukset, koska niin välttämättömiä kysymyksiä kuin tekniset toimenpiteet, joiden on ohjattava yhteisön laivastoa, ei voida jättää pois Euroopan parlamentin ja neuvoston tarkastelun ja hyväksynnän piiristä; 15. katsoo, että on kiinnitettävä erityishuomiota mahdollisuuteen myöntää jäsenvaltioille lupa antaa tiettyjä paikallista soveltamista koskevia teknisiä toimenpiteitä; pitää kyseisen toimen soveltamisen säännöllistä arvioimista tarpeellisena, jotta estetään haitalliset ympäristövaikutukset; 16. huomauttaa, että elollisten vesiluonnonvarojen säilyttämisestä ja kestävästä hyödyntämisestä yhteisessä kalastuspolitiikassa 20 päivänä joulukuuta 2002 annetun neuvoston asetuksen (EY) N:o 2371/2002 [2] 9 artikla mahdollistaa jo sen, että jäsenvaltiot voivat toteuttaa syrjimättömiä toimenpiteitä elollisten vesiluonnonvarojen säilyttämiseksi ja hoitamiseksi sekä kalastuksen meriekosysteemiin kohdistamien vaikutusten saattamiseksi mahdollisimman vähäisiksi 12 meripeninkulman sisällä perusviivoista; vaatii komissiota etenemään varovaisesti tämän periaatteen laajentamisessa, koska luvan myöntäminen siihen, että annetaan tiettyjä paikallista soveltamista koskevia teknisiä toimenpiteitä, voisi aiheuttaa syrjintätilanteita jäsenvaltioiden välille; 17. hyväksyy tapauskohtaisten lähestymistapojen kehittämisen alueittain ja kalatalouden osa-alueiden mukaan siten, että ne perustuvat asianmukaisesti luonnonvarojen suojelun tieteellisiin kriteereihin ja sosiaalistaloudellisten vaikutusten perinpohjaiseen analysointiin, ja katsoo, että kaikkien asianomaisten on oltava tiiviisti mukana näiden lähestymistapojen kehittämisessä; 18. katsoo, että komission YKP:n osana ehdottamat elvytys- ja hoitosuunnitelmat on saatettava joustaviksi nykyisten kalastusedellytysten kanssa eri jäsenvaltioissa; 19. hyväksyy informatiikan, tietotekniikan ja automaation lisääntyvän käytön, jolla helpotetaan yhteisön lainsäädäntöön tutustumista sekä helpotetaan ja rationalisoidaan viranomaisten ja alan ammattilaisten kannalta tietojen vastaanottoa ja siirtoa; 20. katsoo, että lainsäädäntöä koskevaa tietoa ei pitäisi välittää pelkästään institutionaalisten kanavien kautta, vaan se pitäisi myös toimittaa suoraan asianomaisille muun muassa järjestöjen, alueellisten neuvoaantavien toimikuntien, Internetin ja käytännesääntöjen laatimisen kautta; 21. katsoo, että uuden teknologian käyttöä kalastusaluksilla on lisättävä asteittain säätämällä pienemmille aluksille poikkeussääntöjä ja määräämällä riittävän pitkät siirtymäajat, jotta ala pystyisi sopeutumaan uuteen tilanteeseen; 22. katsoo, että on välttämätöntä myöntää yhteisön tukea uuden teknologian kehittämiseen ja tarvittavaan erityiskoulutukseen; 23. katsoo, että kalastuksen tarkastuksia ja valvontaa koskevista kaikista seikoista annettavien säännösten vahvistaminen ja mukauttaminen on olennaisen tärkeää; 24. kehottaa komissiota käynnistämään vähimmäiskokoja koskevien yhteisön säännösten tarkistamisen niiden yhdenmukaistamiseksi; 25. toistaa kiireellisen tarpeen perustaa tarkastusten ja valvonnan yhdenmukaistettu järjestelmä, jota sovelletaan kaikkiin alan ammattilaisiin ja johon kuuluu tulkintaa ja seuraamusmenettelyjä koskevien säännösten yhtenäinen järjestelmä, jotta onnistuttaisiin lisäämään kalastajien luottamusta yhdenvertaisen kohtelun perusperiaatteeseen; katsoo, että yhteisön kalastuksenvalvontaviraston olisi omalta osaltaan edistettävä tämän tavoitteen saavuttamista; 26. pitää myönteisenä yleistä periaatetta rationalisoida jäsenvaltioille ja kalatalousalalle kuuluvia raportointivelvollisuuksia, mutta korostaa komission tiettyjen kertomusten tärkeää roolia erityisesti YKP:n valvonnan toteuttamisessa; 27. katsoo, että yhteisön ulkopuolisia vesiä koskevien lupien hallinnointia on selkeytettävä ja parannettava ja ne on tietokoneistettava, mm. tiedot saaliista ja tähän toimintaan liittyvistä ponnistuksista, ja pitää myönteisenä komission tässä asiassa jo tekemiä aloitteita; 28. on yhtä mieltä komission kanssa siitä, että Euroopan unionin toteuttamat monimutkaiset ja pitkät menettelyt alueellisten kalastusjärjestöjen hyväksymien sääntöjen saattamiseksi osaksi yhteisön lainsäädäntöä ovat täysin epätoivottavia, mutta katsoo, että suurin syy lainsäädäntöön sisällyttämisen vaikeuteen on komission liiallinen byrokratia, ja vastustaa näin ollen kategorisesti, että mitään yksinkertaistamisprosessia tehdään sen kustannuksella, että Euroopan parlamentilta otetaan pois sen vastuu osallistua lainsäädäntöprosesseihin; 29. kehottaa lisäksi komissiota saattamaan päätökseen kalastusalan (tonnikala-aluksia ja monilajikalastusta harjoittavia aluksia koskevia) suuria kumppanuussopimuksia varten "mallisopimuksen", jonka perusteella määritellään kummankin sopimuspuolen (yhteisön ja kolmansien maiden) oikeudet ja velvoitteet; 30. katsoo, että kalastusta koskevien kumppanuussopimusten neuvottelu- ja seurantaprosessin uudelleenmuotoilu ja yksinkertaistaminen on ensisijainen tehtävä, ja panee tyytyväisenä merkille komission tässä asiassa äskettäin käynnistämät toimet; 31. ilmaisee valmiutensa osallistua aktiivisesti yksinkertaistamiseen ja kehottaa järjestämään pysyvän toimielinten välisen vuoropuhelun YKP:aa koskevan säädöskäytännön parantamisesta; 32. kehottaa puhemiestä välittämään tämän päätöslauselman neuvostolle ja komissiolle. [1] EUVL C 321, 31.12.2003, s. 1. [2] EYVL L 358, 31.12.2002, s. 59. --------------------------------------------------